በኮረና ቫይረስ የተያዙ ሰዎች ቁጥር 4469 ደረሰ
አዲስ አበባ ፦ ባለፉት 24 ሰዓታት በኮረና ቫይረስ ተጨማሪ 399 ሰዎች መያዛቸው ተገለጸ ። አጠቃላይ በቫይረሱ የተያዙ ሰዎች ቁጥር 4469 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት
 ጋዜጣዊ መግለጫ እንዳስታወቁት፣ 
ባለፉት 24 ሰዓታት የላቦራቶሪ ምርመራ ከተደረገላቸው 4 ሺ 848 ሰዎች መካከል 399 ሰዎች ቫይረሱ በምርመራ ተገኝቶባቸው ። ከእነዚህም መካከል 398 ኢትዮጵያውያን ሲሆኑ አንድ የውጭ ሀገር ዜጋ ነው። ቫይረሱ የተገኘባቸው 195 ወንድ እና 204 ሴት ሲሆኑ ፤ ከ 4 – 85 ዓመት የእድሜ ክልል ውስጥ የሚገኙ መሆኑን አመልክተዋል።
ቫይረሱ በምርመራ የተገኘባቸው 135 ሰዎች ከሲቪል ሰርቪስ ዩኒቨርሲቲ ለይቶ ማቆያ፣ 132 ሰዎች ከደዎሌና ጋሊሌ ለይቶ ማቆያ፣ 86 ሰዎች ከአዲስ አበባ ከተማ ፣ 18 ከአማራ ፣ 14 ከድሬዳዋ ከተማ ፣ 9 ከኦሮሚያ፣ 2 ከትግራይ ፣ 1 ከደቡብ ፣ 1 ከጋምቤላ፣ ፣ 1 ከሶማሌ ክልል መሆኑንም ጠቁመዋል።
ባለፉት 24 ሰዓት ውስጥ 95 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 1122 መድረሱንም አመል ክተዋል። 
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 4469 መሆኑን ጠቁመው ፥ ከእነዚህም ውስጥ 3273 ሰዎች በለይቶ ህክምና ላይ መሆናቸውን ፤ 30 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ 211 ሺ 871 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 72 ሰዎች ህይወት ሲያልፍ፤ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 14/2012
በጋዜጣው ሪፖርተር